မွၼ်းၵႂၢမ်းၶွင် ၸၢဝ်းၶိူဝ်းၵျူး

#ယွၼ်ႉၼမ်ႉဢမ်ႇလီယွတ်ႇၼိုင်ႈသေ ႁဵတ်းႁႂ်ႈၼမ်ႉသႂ်ၵွၵ်းၼိုင်ႈဝေႇႁၢင်ႈၵႂႃႇလႆႈဢိူဝ်ႈ။ ယွၼ်ႉၼမ်ႉသႂ်ယွတ်ႇၼိုင်ႈသေ ဢမ်ႇႁဵတ်းႁႂ်ႈၼမ်ႉဢမ်ႇလီၵွၵ်းၼိုင်ႈ ၸိုၼ်ႈသႂ်ၵႂႃႇလႆႈၵူၺ်း ......

မီးယူႇသၢမ်လွင်ႈ တီႈၽႂ်လၵ်ႉဢဝ်ၵႂႃႇဢမ်ႇလႆႈ - တၢင်းၵိၼ် ဢၼ်ၵိၼ်ၶဝ်ႈၵႂႃႇၼႂ်းတွင်ႉယဝ်ႉ၊ လွင်ႈၾၼ်ဢၼ်မီးၼႂ်းၸႂ် လႄႈ လိၵ်ႈဢၼ်လီလီ ဢၼ်လူသေ တွင်းမၢႆၶဝ်ႈၵႂႃႇတီႈၼႂ်းဢွၵ်းဢေႃၼၼ်ႉယဝ်ႉ။

မႃႉၶဝ်ၼႆႉ ၸၢင်ႈၽိတ်းၼိူဝ်ႈသဵၼ်ႈတၢင်းလီလီဢူၼ်ႈၼူၼ်းၼၼ်ႉယဝ်ႉ။ ၵူၼ်းၶဝ်ၵေႃႈၸၢင်ႈၸူမ်ယူႇၸွမ်း ၶေႃႈၵႂၢမ်းဝၢၼ်ဝၢၼ်ၼၼ်ႉယဝ်ႉ။

ၸၢတ်ႈပၢၼ်ၵူၼ်း မၼ်းဢမ်ႇၸႅၵ်ႇၽေဝႆႉလွင်ႈၵၢမ်ႇလီလႄႈၵၢမ်ႇႁၢႆႉၼၼ်ႉ တႅၵ်ႇတႅၵ်ႇလႅင်းလႅင်းလေႃႇ သင်ယူင်းၽၢင်ႈဢွၵ်ႇလႆႈတီႈၼႂ်းလွင်ႈၵၢမ်ႇႁၢႆႉၼၼ်ႉၸိုင် ၸၢင်ႈထိုင်လႆႈတီႈလွင်ႈၵၢမ်ႇလီလႄႈ သင်ၵုမ်ႇၸၢမ်ႇပူၺ်ႈၸွမ်းလွင်ႈၵၢမ်ႇလီယူႇၸိုင် ၸၢင်ႈထိုင်လႆႈတီႈလွင်ႈတၢင်းၵၢမ်ႇႁၢႆႉဢိူဝ်ႈ ......

သင်ဝႃႈမႂ်းဢမ်ႇလူလိၵ်ႈၸိုင် မႂ်းဢွၵ်ႇၶၢဝ်းတၢင်းပဵၼ်လၢႆမိုၼ်ႇလၵ်းၵေႃႈယဝ်ႉ မႂ်းတိုၵ်ႉတေပဵၼ်ၸၼ်ႉထၢၼ်ႈ ၵူၼ်းသူင်ႇလိၵ်ႈၵူၺ်းဢိူဝ်ႈ .....

သင်ဝႃႈၵူၼ်းႁိမ်းႁိူၼ်းတွႆႇတိင်ႇတေႃႇတဵင်ႈၶိုၼ်း ႒မူင်းၼႆၸိုင်ယႃႇပေၸႂ်လမ်၊ ၶိုၼ်းပူၵ်းမၼ်းမိူဝ်ႈ႔မူင်းသေ လၢတ်ႈဝႃႈမၼ်းလီထွမ်ႇၼႃႇၼႆသေလႄႈ .....

သင်မႂ်းပႂ်ႉၽႂ်သေၵေႃႉၵေႃႉၸိုင် တေလႆႈလွင်ႈလႅၵ်ႈလၢႆႈလွင်ႈၼိုင်ႈၵူၺ်း ၼၼ်ႉၵေႃႈပဵၼ်လွင်ႈတၢင်းထဝ်ႈၼၼ်ႉဢိူဝ်ႈ .....

ၶၢဝ်းယၢမ်းဢၼ်ဝႃႈၼၼ်ႉ ပဵၼ်မေႃယႃလူင် ဢၼ်ယႃပၼ်လႆႈႁွႆးၸဵပ်းတီႈၸႂ်ဢိူဝ်ႈ ၵူၺ်းၵႃႈ မၼ်းဢမ်ႇၸႂ်ႈသြႃႇလူင် ဢၼ်ၵႄႈလိၵ်ႈပၼ်ႁႃလႆႈၵူၺ်း ......

ၶတ်းၸႂ်သေယဝ်ႉ ၶႂ်ႈၼႅင်ၵေႃႈၼႅင်လႃႈ ဢမ်ႇလႆႈၶတ်းၸႂ်သေ ၽိတ်းပိူင်ႈၵႂႃႇၼၼ်ႉတႄႉ ဢမ်ႇၶႂ်ႈလႆႈၵူၺ်း .....

ၼမ်ႉယမ်ထိုင်ၵူႈၵေႃႉသေ
ဝၼ်းၼုမ်ႇ - ထုင်ႉၼွင်မွၼ် ( ဝဵင်းသဵဝ်ႈၶမ်း )
8 ,4.  2019